Музеят представя изчерпателна сбирка от около 100 произведения на Анди Уорхол ("Сърп и чук", 1976, "Тайната вечеря", 1986) и повече от 60 творби на Сай Туомбли, което я прави най-голямата колекция на Туомбли извън Щатите. Монументалната серия на Туомбли, озаглавена „Лепанто“, се отнася до морската битка при Лепанто от 1571 между Отоманската империя и силите на Свещената лига. Една от залите в музея с форма на неправилен осмоъгълник е създадена специално, за да приюти цикъла „Лепанто“, който представлява картина в 12 части.